Rubriiki toetab
- Bigbank kodulaen erigraafikuga
- Vaata lähemalt!
Kinnisvaraportaali Kinnisvara24 statistika näitab, et eestlaste huvi uusarenduste vastu kasvab iga kuuga. Tuntud linnaosade Kadrioru ja Kalamaja kõrval ostetakse kodusid väga erinevate piirkondade uusarendustesse – valiku tegemisel on määravaks piirkonna elukeskkond ning arenduses kasutatud kaasaegsed küttelahendused.
Kinnisvara24 portaalis kasvas uusarenduste päringute arv aprillis võrreldes märtsiga 42%. Enim vaadati arendusprojekte Kadriorus ja Kalamajas. Mujal piirkondades jagunes inimeste huvi piirkondade ja erinevate objektide vahel üsna võrdselt.
Kinnisvara24 tegevjuht Urmas Uibomäe tõi välja, et päringuid tehti aprillis võrdselt nii eksklusiivsetele linna keskel asuvatele kõrghoonetele kui hubastele looduse keskel paiknevatele uusarendusprojektidele. „Inimeste vajadused ja eelistused kinnisvarale on väga erinevad. See on tekitanud uusarenduste turul ruumi erinevatele uutele segmentidele. Eristuvad vaid mõned ajaloolised piirkonnad, näiteks Kadriorg, kus näeme kõrgemat huvi aastaringselt, vaatamata keskmisest kõrgemale hinnale,“ tõi Uibomäe välja.